 

## ΕΛΛΗΝΙΚΗ ΔΗΜΟΚΡΑΤΙΑ

## ΥΠΟΥΡΓΕΙΟ ΚΟΙΝΩΝΙΚΗΣ ΣΥΝΟΧΗΣ

**ΚΑΙ ΟΙΚΟΓΕΝΕΙΑΣ** Θεσ/νίκη : 30-04-2025

**ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ** Αρ.Πρωτ.: 4620

**ΠΕΡΙΦΕΡΕΙΑΣ**

**ΚΕΝΤΡΙΚΗΣ ΜΑΚΕΔΟΝΙΑΣ**

Πληροφορίες: Δοξάνη Φ., Κουλίνα Ι., Α. Τυχάλας

Ταχ. Δ/νση: Κωνσταντινουπόλεως 22 ΠΡΟΣ : Κάθε ενδιαφερόμενο

Τ.Κ. 57010, Πεύκα Θεσσαλονίκη

Τηλ: 2310673777(εσωτ.156,154,150)

Email: promithies.kkpkm@n3.syzefxis.gov.gr

**ΠΡΟΣΚΛΗΣΗ 18η/2025**

**Πρόσκληση** **για την ανάθεση των Υπηρεσιών Μυοκτονίας- Απεντόμωσης - καταπολέμησης ερπετών (Φιδοαπώθηση) & Μικροβιοκτονίας / Απολύμανσης των παραρτημάτων και δομών του Κέντρου Κοινωνικής Πρόνοιας Περιφέρειας Κεντρικής Μακεδονίας, για δώδεκα (12) μήνες, με την διαδικασία της απευθείας ανάθεσης προς κάθε ενδιαφερόμενο, σύμφωνα με τις διατάξεις του άρθρου 118 του Ν.4412/2016, συνολικού προϋπολογισμού 23.180,00€ πλέον ΦΠΑ 24%.**

**(CPV: 90670000-4 Υπηρεσίες απολύμανσης και εξολόθρευσης σε αστικές ή αγροτικές ζώνες)**

 **ΑΝΤΙΚΕΙΜΕΝΟ ΤΗΣ ΠΡΟΣΚΛΗΣΗΣ - ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| ΔΙΑΔΙΚΑΣΙΑ  | Πρόσκληση ενδιαφέροντος προς κάθε ενδιαφερόμενο |
| ΚΑΤΑΛΗΚΤΙΚΗ ΗΜΕΡΟΜΗΝΙΑΥΠΟΒΟΛΗΣ ΠΡΟΣΦΟΡΩΝ | 09-05-2025 ημέρα ΠαρασκευήΏρα: 14:00  |
| ΤΟΠΟΣ ΥΠΟΒΟΛΗΣ ΠΡΟΣΦΟΡΩΝ | Ηλεκτρονικά στη διεύθυνση: promithies.kkpkm@n3.syzefxis.gov.gr ή σε φυσικό φάκελο στην διεύθυνση: Κωνσταντινουπόλεως 22 Τ.Κ. 57010, Πεύκα Θεσσαλονίκη , Τμήμα Προμηθειών  |
| ΑΝΤΙΚΕΙΜΕΝΟ ΠΡΟΣΚΛΗΣΗΣ  | Υπηρεσία |
| ΠΡΟΫΠΟΛΟΓΙΣΘΕΙΣΑ ΔΑΠΑΝΗ | 23.180,00€ πλέον ΦΠΑ 24% |
| CPV | 90670000-4 Υπηρεσίες απολύμανσης και εξολόθρευσης σε αστικές ή αγροτικές ζώνες |
| KAE | 0412 |
| ΚΡΙΤΗΡΙΟ ΑΝΑΘΕΣΗΣ | Η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή). |

Η προμήθεια θα διενεργηθεί, σύμφωνα με τις διατάξεις της παρούσας πρόσκλησης και τα επισυναπτόμενα σ’ αυτή παρακάτω παραρτήματα, τα οποία αποτελούν αναπόσπαστο μέρος αυτής:

|  |  |  |
| --- | --- | --- |
| Α. | Τεχνικές προδιαγραφές  | Παράρτημα Ι |
| Β.Γ.  | Υπεύθυνες ΔηλώσειςΥπόδειγμα Οικονομικής Προσφοράς  | Παράρτημα ΙΙΠαράρτημα ΙΙΙ |

Το Κέντρο Κοινωνικής Πρόνοιας Περιφέρειας Κεντρικής Μακεδονίας έχοντας υπόψη:

1. Τις διατάξεις του άρθρου 9 του Ν. 4109/2013 (ΦΕΚ 16/Α/23-1-2013) «Κατάργηση και συγχώνευση Νομικών Προσώπων του Δημοσίου και του ευρύτερου Δημόσιου Τομέα – Σύσταση Γενικής Γραμματείας για τον συντονισμό του κυβερνητικού έργου και άλλες διατάξεις»
2. Την υπ’ αριθμ. 109698/18-11-2022 (ΦΕΚ Υ.Ο.Δ.Δ. 1075/21-11-2022), όπως τροποποιήθηκε με την με υπ’ αριθμ. 122393 (ΦΕΚ Υ.Ο.Δ.Δ. 1172/16-12-2022), όπως τροποποιήθηκε με την υπ’ αριθμ. 32419/17-05-2024 (ΦΕΚ Υ.Ο.Δ.Δ. 498/20-05-2024) Απόφαση της Υπουργού Κοινωνικής Συνοχής και Οικογένειας περί ορισμού μελών στο Δ.Σ του Κέντρου Κοινωνικής Πρόνοιας Περιφέρειας Κεντρικής Μακεδονίας.
3. Τις διατάξεις του ΠΔ 29/2023 Οργανισμός του Κ.Κ.Π.ΠΚ.Μ.,
4. Τις διατάξεις του Ν. 4412/2016
5. Την υπ’ αριθ. 16η/15-04-25 συνεδρίαση του Δ.Σ. του ΚΚΠΠΚΜ, θέμα ΕΗΔ 1, «Δαπάνη για την παροχή υπηρεσιών Μυοκτονίας- Απεντόμωσης - καταπολέμησης ερπετών (Φιδοαπώθηση) & Μικροβιοκτονίας / Απολύμανσης των παραρτημάτων και δομών του Κ.Κ.Π.Π.Κ.Μ. Η προϋπολογιζόμενη δαπάνη για την ανωτέρω παροχή υπηρεσίας είναι 23.180,00 € πλέον ΦΠΑ 24%.» (ΑΔΑ: ΨΕΚΖΟΞΧΣ-354).

  **ΠΡΟΣΚΑΛΕΙ**

Κάθε ενδιαφερόμενο να καταθέσει ηλεκτρονική ή έγγραφη προσφορά για την παροχή υπηρεσιών Μυοκτονίας- Απεντόμωσης - καταπολέμησης ερπετών (Φιδοαπώθηση) & Μικροβιοκτονίας / Απολύμανσης των παραρτημάτων και δομών του Κ.Κ.Π.Π.Κ.Μ, για δώδεκα (12) μήνες, σύμφωνα με τις τεχνικές προδιαγραφές που περιλαμβάνονται στην παρούσα πρόσκληση και αποτελούν αναπόσπαστο τμήμα των παρόντων γενικών όρων.

Η σχετική διαδικασία έχει εγκριθεί με την απόφαση της υπ’ αρ. 16η/15-04-2025 συνεδρίασης, θέμα ΕΗΔ 1 του Διοικητικού Συμβουλίου (ΑΔΑ: ΨΕΚΖΟΞΧΣ-354).

Για την παρούσα διαδικασία έχουν εκδοθεί η με αρ. πρωτ. 4269/15-04-2025 απόφαση ανάληψης υποχρέωσης της Προέδρου του ΚΚΠΠΚΜ για το οικονομικό έτος 2025, στον ΚΑΕ 0412 (ΑΔΑ: ΨΜΣΜΟΞΧΣ-95Υ) και η απόφαση προδέσμευσης πίστωσης με αρ. πρωτ. 4271/15-04-2025 για το οικονομικό έτος 2026, στον ΚΑΕ 0412 (ΑΔΑ: 6Ζ7ΝΟΞΧΣ-ΤΧ5)

ΤΟΠΟΣ - ΧΡΟΝΟΣ ΥΠΟΒΟΛΗΣΠΡΟΣΦΟΡΩΝ

|  |  |
| --- | --- |
| ΤΟΠΟΣΥΠΟΒΟΛΗΣΠΡΟΣΦΟΡΩΝ | ΗΜΕΡΟΜΗΝΙΑ ΛΗΞΗΣ ΠΡΟΘΕΣΜΙΑΣΥΠΟΒΟΛΗΣΠΡΟΣΦΟΡΩΝ |
| Ηλεκτρονικά στη διεύθυνση: promithies.kkpkm@n3.syzefxis.gov.gr ή σε φυσικό φάκελο στην διεύθυνση: Κωνσταντινουπόλεως 22 Τ.Κ. 57010, Πεύκα Θεσσαλονίκη , Τμήμα Προμηθειών  | 09-05-2025 ημέρα ΠαρασκευήΏρα: 14:00 |

# Η προσφορά θα περιέχει:

1. Οικονομική προσφορά
2. Τεχνική προσφορά
* Υπεύθυνη δήλωση ότι αποδέχεται όλους τους όρους της πρόσκλησης 18η /2025 και ότι η προσφορά ισχύει και δεσμεύει τους οικονομικούς φορείς για διάστημα έξι (6) μηνών από την επόμενη της καταληκτικής ημερομηνίας υποβολής προσφορών.
* Όλα τα απαιτούμενα έγγραφα που απορρέουν το υπ. αριθμ. πρωτ. 4230/15-4-2025 τεύχος τεχνικών προδιαγραφών (π.χ. άδειες, πιστοποιητικά ISO, βεβαιώσεις αυτοψίας κλπ).
1. Απόσπασμα ποινικού μητρώου εφόσον έχει εκδοθεί έως τρεις (3) μήνες πριν την υποβολή του (άρθρο 80 ν. 4412/2016) ή Υπεύθυνη Δήλωση, κατά τα οριζόμενα στο άρθρο 43, παρ. 7αγ, ν.4605/2019 (πρωτότυπη ή μέσω του συνδέσμου <https://www.gov.gr>) εκ μέρους του νόμιμου εκπροσώπου, όπως αυτός ορίζεται στο άρθρο [79α του ν. 4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-79%CE%B1-%CF%85%CF%80%CE%BF%CE%B3%CF%81%CE%B1%CF%86%CE%AE-%CE%B5%CF%85%CF%81%CF%89%CF%80%CE%B1%CF%8A%CE%BA%CE%BF%CF%8D-%CE%B5%CE%BD%CE%B9%CE%B1%CE%AF%CE%BF%CF%85-%CE%B5/).

Σε περίπτωση νομικού προσώπου η προαναφερόμενη υπεύθυνη δήλωση υποβάλλεται εκ μέρους του νόμιμου εκπροσώπου, όπως αυτός ορίζεται στο άρθρο 79Α του Ν.4412/2016. Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά ιδίως: α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή γ) στις περιπτώσεις των συνεταιρισμών, τα μέλη του Διοικητικού Συμβουλίου, ή δ) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο (άρθρο 80 παρ. 9 του Ν.4412/2016 και άρθρο 73 παρ.1 του Ν.4412/2016).

1. Αποδεικτικό φορολογικής ενημερότητας από την αρμόδια αρχή.
2. Αποδεικτικό ασφαλιστικής ενημερότητας από την αρμόδιας αρχή.
* Τα ανωτέρω πιστοποιητικά (4 και 5) γίνονται αποδεκτά εφόσον είναι εν ισχύ κατά το χρόνο υποβολής τους.

6. Υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεων του οικονομικού φορέα όσον αφορά στην καταβολή φόρων ή εισφορών κοινωνικής ασφάλισης.

7. Υπεύθυνη δήλωση περί μη επιβολής σε βάρος του οικονομικού φορέα της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας. (άρθρο 74 παρ.4 Ν.4412/2016, όπως τροποποιήθηκε από το άρθρο 23 του Ν.4782/2021).

8. Υπεύθυνη δήλωση ότι ο ανάδοχος υποχρεούται να τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το ενωσιακό και εθνικό δίκαιο, συλλογικές συμβάσεις ή διεθνείς διατάξεις.

9. Για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας της ανάθεσης (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Τα σχετικά πιστοποιητικά για την απόδειξη της ισχύουσας εκπροσώπησης νομικών προσώπων γίνονται αποδεκτά εφόσον έχουν εκδοθεί έως 30 εργάσιμες μέρες πριν από την ημέρα υποβολής τους. Για την απόδειξη της νόμιμης σύστασης και των μεταβολών του νομικού προσώπου το γενικό πιστοποιητικό μεταβολών του ΓΕΜΗ είναι αποδεκτό, εφόσον έχει εκδοθεί έως τρεις (3) μήνες πριν από την υποβολή του.

10. Βεβαίωση οικείου Επιμελητηρίου (που θα έχει εκδοθεί το πολύ έξι μήνες πριν από την υποβολή της προσφοράς), από την οποία φαίνεται η επαγγελματική δραστηριότητα, η οποία θα πρέπει υποχρεωτικά να είναι συναφής με το αντικείμενο της πρόσκλησης ή βεβαίωση έναρξης και πιθανών μεταβολών της οικείας δημόσιας οικονομικής υπηρεσίας.

Διευκρινίζεται ότι οι υπεύθυνες δηλώσεις γίνονται αποδεκτές εφόσον έχουν συνταχθεί μετά την κοινοποίηση της παρούσας πρόσκλησης (άρθρο 80 παρ.12 του Ν.4412/2016, όπως προστέθηκε με την παρ.7αδ του άρθρου 43 του Ν.4605/2019). Μπορεί να κατατεθεί και μία υπεύθυνη δήλωση αρκεί να περιλαμβάνει όλες τις απαιτούμενες δηλώσεις. Επιπλέον, οι σχετικές Υ.Δ. μπορούν να εκδίδονται ηλεκτρονικά από τη διαδικτυακή πύλη gov.gr

**Η διάρκεια της σύμβασης ορίζεται σε 12 μήνες από την ημερομηνία υπογραφής της.**

Η παρακολούθηση της εκτέλεσης της σύμβασης και η διοίκηση αυτής θα διενεργηθεί από επιτροπή, η οποία και θα εισηγηθεί στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Η παραλαβή των υπηρεσιών θα πραγματοποιείται με βεβαίωση που εκδίδεται από την επιτροπή (άρθρο 219 παρ.1 του Ν.4412/2016, όπως τροποποιήθηκε από την περίπτ. 48 του άρθρου 22 του Ν. 4441/16 και αντικαταστάθηκε από την παρ.26 του άρθρου 43 του Ν.4605/2019 και από το άρθρο 107 του Ν.4782/2021)

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**Κριτήριο ανάθεσης**

Η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή).

**Χρόνος ισχύος των προσφορών**

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα έξι (6) μηνών από την επόμενη της καταληκτικής ημερομηνίας υποβολής προσφορών.

**Τρόπος Πληρωμής-Κρατήσεις**

Τα τιμολόγια θα εκδίδονται ανά Παράρτημα μετά από συνεννόηση με την αρμόδια Υπηρεσία του Κέντρου Κοινωνικής Πρόνοιας Περιφέρειας Κεντρικής Μακεδονίας και το κόστος θα καταβάλλεται με την συμπλήρωση των απαιτούμενων διαδικασιών, από πλευράς του Κ.Κ.Π.Π.Κ.Μ. και όχι με απευθείας πληρωμή.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παραλαβή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8% επί του καθαρού ποσού.

Σύμφωνα με τον ν. 4601/2019, την ΚΥΑ με αριθμ. 52445 ΕΞ 2023 (Β΄ 2385) και την με αρ. 78366/ΕΞ/19-05-2023 εγκύκλιο του Υπουργείου Οικονομικών, από 01.06.2024 οι οικονομικοί φορείς υποχρεούνται στην υποβολή ηλεκτρονικών τιμολογίων που εκδίδονται κατά την εκτέλεση των δημοσίων συμβάσεων οι οποίες υπάγονται στο νόμο [4412/2016](https://www.taxheaven.gr/laws/law/index/law/770) (Α’ 147).

**ΕΚΧΩΡΗΣΗ ΣΥΜΒΑΣΗΣ**

Απαγορεύεται στον ανάδοχο να εκχωρήσει μέρος ή ολόκληρο το αντικείμενο της σύμβασης σε τρίτο, χωρίς την έγκριση του Δ.Σ. Η έγκριση παρέχεται με απόφαση του συμβουλίου, εφ’ όσον ο τρίτος στον οποίο γίνεται η εκχώρηση έχει τα προσόντα που εγγυώνται, κατά την κρίση του συμβουλίου, την καλή εκτέλεση της σύμβασης.

Μετά την εκχώρηση οι πληρωμές γίνονται απ’ ευθείας στο νέο ανάδοχο, ο οποίος αναλαμβάνει και όλες τις ευθύνες από τη σύμβαση, υποχρεούμενος να καταθέσει τις προβλεπόμενες εγγυήσεις.

**Η ΠΡΟΕΔΡΟΣ ΤΟΥ ΚΕΝΤΡΟΥ**

**ΚΟΣΜΟΠΟΥΛΟΥ ΙΩΑΝΝΑ**

**ΠΑΡΑΡΤΗΜΑΤΑ:**

**Ι Υπ’ Αριθ. Πρωτ. 4230/15-4-2025 Τεύχος Τεχνικών Προδιαγραφών**

**ΙΙ Υπόδειγμα Υπεύθυνης Δήλωσης**

**ΠΑΡΑΡΤΗΜΑ Ι ΤΕΧΝΙΚΕΣ ΠΡΟΔΙΑΓΡΑΦΕΣ**

**(CPV): 90670000-4 Υπηρεσίες απολύμανσης και εξολόθρευσης σε αστικές ή αγροτικές ζώνες**

Στο πλαίσιο της διασφάλισης της δημόσιας υγείας και της προστασίας των φιλοξενούμενων στις δομές του Κέντρου Κοινωνικής Πρόνοιας Περιφέρειας Κεντρικής Μακεδονίας (Κ.Κ.Π.Π.Κ.Μ.), κρίνεται απαραίτητη η συστηματική εφαρμογή προγραμμάτων απεντόμωσης, μυοκτονίας, Φιδοαπώθησης και Μικροβιοκτονίας / Απολύμανσης στους χώρους των παραρτημάτων. Οι διαδικασίες αυτές αποτελούν βασική προϋπόθεση για τη διατήρηση συνθηκών υγιεινής, την αποφυγή μολύνσεων και την προστασία από παράσιτα και επιβλαβείς οργανισμούς.

Οι διαδικασίες αυτές διέπονται από συγκεκριμένες διατάξεις της ελληνικής νομοθεσίας:

1. Υγειονομική Διάταξη Α1β/8577/1983: Αυτή η διάταξη καθορίζει τα μέτρα για την προστασία της δημόσιας υγείας και περιλαμβάνει οδηγίες για την εφαρμογή μυοκτονιών και απεντομώσεων σε χώρους υγειονομικού ενδιαφέροντος, όπως τα νοσηλευτικά ιδρύματα και οι μονάδες κοινωνικής φροντίδας
2. Κώδικας Τροφίμων και Ποτών: Σύμφωνα με τον Κώδικα, οι χώροι όπου παρασκευάζονται, αποθηκεύονται ή διακινούνται τρόφιμα πρέπει να διατηρούνται καθαροί και να προστατεύονται από επιβλαβείς οργανισμούς. Αυτό ισχύει και για τα ιδρύματα που παρέχουν σίτιση, όπως τα νοσοκομεία και οι μονάδες κοινωνικής φροντίδας
3. Νόμος 4025/2011: Ο νόμος αυτός αφορά την αναδιοργάνωση των υπηρεσιών δημόσιας υγείας και περιλαμβάνει διατάξεις για την εφαρμογή προγραμμάτων καταπολέμησης εντόμων και τρωκτικών σε δημόσιες και ιδιωτικές δομές υγείας.​
4. Υπουργική Απόφαση Δ1γ/Γ.Π/οικ.32965/2010: Αυτή η απόφαση καθορίζει τις προδιαγραφές για τις διαδικασίες απεντόμωσης και μυοκτονίας σε χώρους παροχής υπηρεσιών υγείας, συμπεριλαμβανομένων των απαιτήσεων για τα χρησιμοποιούμενα σκευάσματα και τις μεθόδους εφαρμογής.

Επιπλέον, η τήρηση φακέλου απεντόμωσης και μυοκτονίας είναι υποχρεωτική για την απόδειξη συμμόρφωσης με τις απαιτήσεις υγιεινής και ασφάλειας. Ο φάκελος αυτός περιλαμβάνει στοιχεία της εταιρείας απεντόμωσης, άδειες λειτουργίας, συμβάσεις συνεργασίας και αναφορές εφαρμογών. ​

Η συμμόρφωση με τις παραπάνω διατάξεις είναι κρίσιμη για την αποφυγή νομικών κυρώσεων και την εξασφάλιση ενός ασφαλούς περιβάλλοντος για τους φιλοξενούμενους και το προσωπικό των δομών του Κ.Κ.Π.Π.Κ.Μ.

Η ανάγκη εκτέλεσης των εν λόγω εφαρμογών τεκμηριώνεται από:

* Την παρουσία εντόμων και τρωκτικών, τα οποία αποτελούν φορείς παθογόνων μικροοργανισμών.
* Την αυξημένη επικινδυνότητα εμφάνισης φιδιών, λόγω της γειτνίασης κάποιων δομών με περιοχές πρασίνου και αδόμητες εκτάσεις.
* Τη συμμόρφωση με τις ισχύουσες υγειονομικές διατάξεις, που επιβάλλουν την τακτική απολύμανση και απεντόμωση χώρων ευπαθών πληθυσμών.

Τ Ε Χ Ν Ι Κ Η Π Ε Ρ Ι Γ Ρ Α Φ Η

Η παρούσα μελέτη αφορά τις εξής εργασίες:

* ΕΡΓΑΣΙΑ 1:, ΜΥΟΚΤΟΝΙΑ
* ΕΡΓΑΣΙΑ 2: ΑΠΕΝΤΟΜΩΣΗ
* ΕΡΓΑΣΙΑ 3: ΦΙΔΟΑΠΩΘΗΣΗ
* ΕΡΓΑΣΙΑ 3: ΜΙΚΡΟΒΙΟΚΤΟΝΙΑ/ΑΠΟΛΥΜΑΝΣΗ

στους χώρους ευθύνης Παραρτημάτων και δομών του Κ.Κ.Π.Π. Κεντρικής Μακεδονίας

 για το έτος 2024

|  |  |  |  |
| --- | --- | --- | --- |
| Α/Α | Πίνακας Παραρτημάτων-Δομών του Κ.Κ.Π.Π.Κ.Μ. | Τιμή Απεντόμωσης -Μυοκτονίας | Τιμή Φιδοαπώθησης  |
| 1 | Παράρτημα Χ.Π. «Ο Άγιος Παντελεήμων», 7οχλμ. Οδού Λαγκαδά – Θεσσαλονίκης ΤΗΛ:2313320037 | 3600,00€ | 800,00€ |
| 2 | Δομή Κιλκίς, Περιφερειακή Οδός Αγίου Γεωργίου, ΤΗΛ:2341022294 | 2400,00€ | 300,00€ |
| 3 | Παράρτημα Α.Α.Π.Α.Θ. «ο Άγιος Δημήτριος», Κέννεντυ 62, Πυλαία, ΤΗΛ:2310342872 | 1800,00€ | 400,00€ |
| 4 | Δομή Ι.Α.Α., Πεύκα Θεσσαλονίκης, ΤΗΛ:2310673700 | 1800,00€ | 500,00€ |
| 5 | Παράρτημα Α.Α.με Α. Σερρών, Μαρούλη Δημητρίου 43, Σέρρες, ΤΗΛ:2321350836 | 2040,00€ | 500,00€ |
| 6 | Δομή, Στέγες Υποστηριζόμενης Διαβίωσης (ΣΥΔ) Ηροδότου 17 Σέρρες. | 200,00€ |  |
| 7 | Δομή ΚΕΠΕΠ Σιδηροκάστρου, Άγιος Νεκτάριος – Σιδηρόκαστρο, ΤΗΛ:2323350326 | 2000,00€ | 200,00€ |
| 8 | Δομή, Αριστοτέλης Λαγκαδά 218 Σταυρούπολη τηλ. 2310606902 | 480,00€ |  |
| 9 | Δομή, Μονάδα Αυτόνομης Διαβίωσης Δαβάκη 8 Καλαμαριά τηλ. 2310458831 | 360,00€ |  |
| 10 | Αυτόνομες κατοικίες (10 διαμερίσματα) Δομή «ΘΕΤΗΣ» Σκουφά 2 Σταυρούπολη. | 800,00€ |  |
|  |  |  |  |
|  | Κόστος Χωρίς Φ.Π.Α. | 15.480,00 | 2.700,00 |
|  | Συνολικό κόστος χωρίς Φ.Π.Α |  | 18.180,00 |
|  |   | Φ.Π.Α. 24% | 4.363,20€ |
|  | Συνολικό κόστος συμπεριλαμβανομένου το Φ.Π.Α. 24% |  | 22.543,20€ |

Εργασίες Μικροβιοκτονίας / Απολύμανσης χώρους υγειονομικού ενδιαφέροντος των Παραρτημάτων του Κ.Κ.Π.Π. Κεντρικής Μακεδονίας

|  |  |  |  |
| --- | --- | --- | --- |
| **11** | Εργασίες Μικροβιοκτονίας / Απολύμανσης χώρους υγειονομικού ενδιαφέροντος των Παραρτημάτων του Κ.Κ.Π.Π. Κεντρικής Μακεδονίας Οι εν λόγω εργασίες δεν εκτελούνται τακτικά, αλλά θα εφαρμόζονται όταν κριθεί αναγκαίο, κατόπιν εκτίμησης της κατάστασης και τεκμηριωμένης πρότασης από τον υπεύθυνο του αντίστοιχου Παραρτήματος ή της Δομής του Κ.Κ.Π.Π.Κ.Μ | Τιμή μικροβιοκτονίας/απολύμανσης 0,5€ ανά κ.μ | Άνευ Φ.Π.Α.5.000,00€ |
|  |  Φ.Π.Α. 24% |  | 1.200,00€ |
|  | Συνολικό κόστος συμπεριλαμβανομένουτο Φ.Π.Α. 24% |  | 6.200,00€ |

Ενδεικτικός προϋπολογισμός 28.743,20€ Συμπεριλαμβανομένου το Φ.Π.Α. 24%

**Α. ΜΥΟΚΤΟΝΙΑ**

Με τον όρο μυοκτονία περιγράφονται οι εργασίες που είναι αναγκαίες για την καταπολέμηση

των τρωκτικών (ποντικών, αρουραίων).

Κατά την εργασία αυτή θα χρησιμοποιηθούν ετοιμόχρηστα δολώματα, τα οποία θα είναι τοποθετημένα μέσα σε δολωματικούς σταθμούς, όπου αφενός τα τρωκτικά αισθάνονται ασφάλεια για να φάνε και αφετέρου αποφεύγεται η έκθεση ανθρώπων ή άλλων οργανισμών-μη στόχων, πέραν των τρωκτικών, στη δραστική ουσία.

Τα σκευάσματα αυτά περιέχουν αντιπηκτική δραστική ουσία με βραδεία αθροιστική δράση ώστε να μη δημιουργείται διστακτικότητα στα τρωκτικά, να μην είναι αναγκαία η προδόλωση, να υπάρχει επάρκεια χρόνου για παροχή αντιδότου (βιταμίνη Κ1) και τέλος να υπάρχει μικρότερος κίνδυνος για οργανισμούς-μη στόχους.

* Ο Ανάδοχος του έργου θα πρέπει να τοποθέτηση δίκτυο δολωματικών σταθμών μυοκτονίας για την αποτελεσματική προστασία των Παραρτημάτων.
* Οι δολωματικοί σταθμοί θα είναι άθραυστοι, κατάλληλου τύπου και μεγέθους, θα φέρουν κλείσιμο ασφαλείας (με ειδικό κλειδί), και θα πρέπει να στερεώνονται σταθερά στο έδαφος και σε επαφή με τον τοίχο ώστε να μην υπάρχει κενό απ’ όπου μπορεί να περάσουν τα τρωκτικά.
* Οι θέσεις τοποθέτησης των δολωματικών σταθμών θα είναι αριθμημένες και θα διαθέτουν κατάλληλη σήμανση, ενώ δεν θα πρέπει να απέχουν μεταξύ τους περισσότερο από 10 m. Οι αριθμημένες θέσεις τοποθέτησης των δολωματικών σταθμών θα πρέπει να καταγράφονται σε σχεδιάγραμμα κάτοψης, των χώρων επέμβασης πχ σκαρίφημα, όπως επίσης το εμπορικό σκεύασμα που χρησιμοποιήθηκε σε κάθε σταθμό και η συχνότητα επανελέγχου και αντικατάστασης των καταναλωθέντων δολωμάτων.
* Τα στοιχεία αυτά, μαζί με τα πιστοποιητικά μυοκτονίας θα πρέπει να παραδίδονται στην αρμόδια υπηρεσία των παραρτημάτων του Κ.Κ.Π.Π.Κ.Μ. που ελέγχει τις εφαρμογές.
* Η τοποθέτηση των δολωματικών σταθμών θα γίνεται –όπως και η απεντόμωση- κυρίως στους χώρους υγιεινής (wc κτλ), τυχόν υπόγεια, λεβητοστάσια, αποθήκες, κλιμακοστάσια, περιμετρικά των κτιριακών εγκαταστάσεων, πύλες εισόδου, φρεάτια, κάδους σκουπιδιών και γενικά όπου υπάρχουν ίχνη παρουσίας ή διέλευσης τρωκτικών.
* Ιδιαίτερη προσοχή θα πρέπει να δοθεί ώστε να μην τοποθετούνται πουθενά ελεύθερα δολώματα -πλην των φρεατίων- παρά μόνο με χρήση ειδικού δολωματικού σταθμού.
* Ειδικά στις περιπτώσεις που υπάρχει ανάγκη δόλωσης σε φρεάτια, η ποσότητα των

δολωμάτων που θα χρησιμοποιηθεί κατά την μυοκτονία είναι 2 - 3 τεμάχια βάρους περίπου 20 γρμ. ανά φρεάτιο. Τα δολώματα θα δένονται με σύρμα και θα στερεώνονται στη σχάρα του φρεατίου, ώστε να μην έρχονται σε επαφή με το νερό.

* Λόγω της ιδιαιτερότητας των συγκεκριμένων εφαρμογών θα πρέπει να παρίσταται –με

ευθύνη του αναδόχου- εξειδικευμένος επιστήμονας με άδεια άσκησης επαγγέλματος από το Υπουργείο Αγροτικής Ανάπτυξης και Τροφίμων, ο οποίος θα διατηρεί ενημερωμένο αρχείο σκαριφημάτων με την θέση των δολωματικών σταθμών και των αριθμό των δολωμάτων, τα οποία θα προσκομίζει στην Υπηρεσία όποτε του ζητηθεί. O ανάδοχος πρέπει να προσκομίσει στην υπηρεσία βεβαίωση πως η άδειά του ισχύει και έχει θεωρηθεί για το τελευταίο τρίμηνο από την αντίστοιχη υπηρεσία του Υπουργείου Αγροτικής Ανάπτυξης και Τροφίμων.

**Β. ΑΠΕΝΤΟΜΩΣΗ**

Με τον όρο απεντόμωση περιγράφονται οι εργασίες που είναι αναγκαίες για την

καταπολέμηση τόσο ερπόντων αρθροπόδων όπως π.χ. κατσαρίδες, σκορπιοί, σαρανταποδαρούσες, μυρμήγκια, κτλ όσο και ιπτάμενων εντόμων όπως πχ σφήκες κ.α.

* Ο Ανάδοχος του έργου θα πρέπει άμεσα να εγκαταστήσει δίκτυο σύλληψης ερπόντων εντόμων σε κρίσιμα σημεία των κτιριακών εγκαταστάσεων των Παραρτημάτων.
* Η καταπολέμηση των ερπόντων εντόμων θα γίνεται στους χώρους των κτιριακών εγκαταστάσεων με χρήση gel και ψεκασμό, εφαρμογές που θα επαναλαμβάνονται όποτε παρουσιάζεται δραστηριότητα.
* Στους υπόγειους αποθηκευτικούς χώρους και στο σύνολο των φρεατίων θα γίνονται ψεκαστικές εφαρμογές. Πιο συγκεκριμένα, με χειροκίνητο ψεκαστήρα χαμηλής πίεσης ψεκάζεται εντομοκτόνο διάλυμα στις επιφάνειες όπου τα αρθρόποδα περπατούν, επικάθονται ή φωλιάζουν.
* Η εφαρμογή γίνεται κυρίως στους χώρους υγιεινής των (wc, πατοσίφωνα, βόθρους), υπόγεια, λεβητοστάσια, αποθήκες, κλιμακοστάσια, περιμετρικά των κτιριακών εγκαταστάσεων, πύλες εισόδου, φρεάτια, κάδους σκουπιδιών κτλ.
* Επίσης ψεκαστικές εφαρμογές θα πραγματοποιούνται περιμετρικά των κτιρίων και σε κρίσιμα σημεία του περιβάλλοντα χώρου για την αντιμετώπιση ιπτάμενων εντόμων.
* Ο ανάδοχος υποχρεούται να αντιμετωπίσει τις όποιες εισβολές άλλων παρασίτων (ψύλλοι, κοριοί κ.λ.π).
* Κατά την διάρκεια της σύμβασης ιδιαίτερη προσοχή θα πρέπει να δοθεί στην καταπολέμηση των φιδιών.
* Ο ανάδοχος υποχρεούται να ενημερώσει εγγράφως τα Παραρτήματα για τις εφαρμογές που διενεργεί και να διατηρεί αρχείο των παγίδων σύλληψης ερπόντων εντόμων.

**Γ.ΦΙΔΟΑΠΩΘΗΣΗ – ΕΡΠΕΤΟΑΠΩΘΗΣΗ** :

Καταπολέμηση και προληπτική αντιμετώπιση προκειμένου να αποφευχθεί η ελάχιστη πιθανότητα εμφάνισης φιδιών και ερπετών στους εξωτερικούς χώρους των παραρτημάτων.

* Θα πραγματοποιηθούν 2 εφαρμογές από τον Απρίλιο έως τον Σεπτέμβριο ανάλογα με την γεωγραφική περιοχή και το ιστορικό του χώρου όλων των παραρτημάτων του Κ.Κ.Π.Π.Κ.Μ.

**Δ.ΜΙΚΡΟΒΙΟΚΤΟΝΙΑ/ΑΠΟΛΥΜΑΝΣΗ**

 Με τον όρο μικροβιοκτονία / απολύμανση περιγράφονται οι εργασίες που αποσκοπούν στην καταπολέμηση και εξουδετέρωση παθογόνων μικροοργανισμών (βακτηρίων, ιών, μυκήτων κ.λπ.) σε επιφάνειες, χώρους και εξοπλισμό, ώστε να διασφαλίζεται η υγιεινή και η ασφάλεια στους χώρους υγειονομικού ενδιαφέροντος των Παραρτημάτων του Κ.Κ.Π.Π. Κεντρικής Μακεδονίας.

* Οι εν λόγω εργασίες δεν εκτελούνται τακτικά, αλλά θα εφαρμόζονται όταν κριθεί αναγκαίο, κατόπιν εκτίμησης της κατάστασης και τεκμηριωμένης πρότασης από τον υπεύθυνο του αντίστοιχου Παραρτήματος ή της Δομής.

Ενδεικτικά παραδείγματα περιπτώσεων εφαρμογής:

* Εμφάνιση επιβεβαιωμένων κρουσμάτων μεταδοτικής νόσου (π.χ. γαστρεντερίτιδα, COVID-19, γρίπη).
* Ύπαρξη εστιών μόλυνσης σε χώρους σίτισης ή υγειονομικούς χώρους.
* Μετά από πλημμύρες, διαρροές λυμάτων ή άλλα συμβάντα που ενδέχεται να μολύνουν το περιβάλλον.

Η απολύμανση θα διενεργείται με κατάλληλα εγκεκριμένα σκευάσματα, σύμφωνα με τις ισχύουσες υγειονομικές διατάξεις και μεθόδους που δεν θέτουν σε κίνδυνο την υγεία των ωφελούμενων ή του προσωπικού.

**Ε.ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ**

* Η ανάδοχος εταιρεία θα διαθέτει επιστημονικό προσωπικό που θα παρακολουθεί όλη τη διαδικασία των εργασιών έτσι ώστε να εξασφαλίζεται αποτελεσματική καταπολέμηση χωρίς κινδύνους και επιπτώσεις στη δημόσια υγεία και το οικοσύστημα.
* Υποχρεούται να ανταποκρίνεται άμεσα σε κάθε κλήση του Κέντρου (εντός 24 ωρών) για την επίλυση του όποιου έκτακτου προβλήματος παρουσίας παρασίτων προκύπτει, δίχως οικονομική επιβάρυνση για το Κέντρο.
* Υποχρεούται να παραδίδει σε κάθε εφαρμογή έκθεση πεπραγμένων πρωτόκολλα παρακολούθησης δολωματικών σταθμών και παγίδων σύλληψης ερπόντων εντόμων καθώς και κατόψεις των δικτύων παρακολούθησης με επισήμανση των θέσεων προσβολής ανά έλεγχο.
* Οι κατόψεις του δικτύου παρακολούθησης, οι εκθέσεις πεπραγμένων, τα αρχεία παρακολούθησης των σταθμών μυοκτονίας και εντομοκτονίας, οι άδειες σκευασμάτων, τα πιστοποιητικά εφαρμογών και τα όποια σχόλια ή υποδείξεις θα συμπεριλαμβάνονται στον «ΦΑΚΕΛΟ ΕΛΕΓΧΟΥ ΠΑΡΑΣΙΤΩΝ» την ενημέρωση του οποίου θα έχει ο ανάδοχος κατά τον τρόπο ώστε να υπερκαλύπτονται οι απαιτήσεις που θέτει ο Ε.Φ.Ε.Τ.
* Στην αμοιβή του εργολάβου συμπεριλαμβάνονται κάθε φύσης έξοδα, δαπάνες χημικών προϊόντων, αμοιβές προσωπικού συνεργείων.
* Το προσωπικό του αναδόχου ουδεμία σχέση έχει με το Κέντρο, ο εργολάβος ευθύνεται αστικά ποινικά και κοινωνικά για όλο το προσωπικό του.
* Κατά τη διάρκεια του ψεκασμού δεν επιτρέπετε να παρεμποδίζεται η εργασία του προσωπικού του Κέντρου, από τα συνεργεία του εργολάβου. Ο ψεκασμός δεν πρέπει να προκαλεί δυσοσμία στους χώρους του Κέντρου, να εκτίθεται σε κίνδυνο η υγεία των ασθενών και όλων των εργαζομένων στο Κέντρο, να προκαλεί ζημία στα τρόφιμα.
* Ο εργολάβος θα καταθέτει γραπτές προτάσεις σχετικά με την διαπίστωση προβλημάτων που δυσχεραίνουν την αποτελεσματικότητα της εργασίας του.
* Σε περίπτωση ειδικού προβλήματος ο χρόνος των εφαρμογών θα τροποποιείται κατόπιν συνεννόησης και η επέμβαση θα πρέπει να είναι άμεση.
* Ο ανάδοχος να διαθέτει και να προσκομίσει (φωτ/φο) την άδεια σε ισχύ για την καταπολέμηση εντόμων και τρωκτικών σε κατοικημένους χώρους από το Υπουργείο Ανάπτυξης και Τροφίμων με υπεύθυνο επιστήμονα (Επόπτη Δημόσιας Υγείας, Γεωπόνο, χημικό κτλ).
* Ο ανάδοχος θα πρέπει να είναι γραμμένος και να προσκομίσει πρόσφατο πιστοποιητικό από το Επαγγελματικό Επιμελητήριο (φωτ/φο) ,να διαθέτει και να καταθέσει στην προσφορά του φωτοαντίγραφα για τα πιστοποιητικά συστήματος διασφάλισης ποιότητας ISO9001, και ISO 14.001για την παροχή υπηρεσιών ελέγχου παρασίτων, επίσης να διαθέτει πιστοποιητικό υγιεινής και ασφάλειας στην εργασία κατά το πρότυπο ΕΛΟΤ 18001.
* Τα φάρμακα με τα οποία θα πραγματοποιείται η εξόντωση των εντόμων και των τρωκτικών: α) είναι εγκεκριμένα από το Υπουργείο Αγροτικής ανάπτυξης και τροφίμων και όπως ορίζει το Υπουργείο Υγείας και ο ΕΟΦ και να συνοδεύονται από τα απαραίτητα δελτία ασφάλειας β) είναι σύμφωνα με το Ν. 721/1977

 ΑΝΤΙΚΕΙΜΕΝΟ ΕΡΓΑΣΙΩΝ

1. Παράρτημα Χ.Π. «Ο Άγιος Παντελεήμων», 7οχλμ. Οδού Λαγκαδά – Θεσσαλονίκης.

|  |  |  |  |
| --- | --- | --- | --- |
| Παράρτημα Χ.Π. «Ο Άγιος Παντελεήμων», | Εσωτερικοί χώροι τ.μ. (12 εφαρμογές) | Εξωτερικοί χώροι τ.μ. (Φιδοαπώθηση)(2 εφαρμογές) | Τιμή άνευ Φ.Π.Α. |
|  | 11.694 | 1. μ.
 |  |

* Το Νέο κτιριακό συγκρότημα βρίσκεται στο 7ο χιλιόμετρο Θεσσαλονίκης Λαγκαδά και περιλαμβάνει κτιριακές εγκαταστάσεις και εξωτερικό περιβάλλοντα χώρο.
* Μία εφαρμογή Μυοκτονίας-Απεντόμωσης το μήνα.
* Δυο Εφαρμογές Φιδοαπώθησης.
1. Παράρτημα Οίκος Ευγηρίας Κιλκίς, Περιφερειακή Οδός Αγίου Γεωργίου.

|  |  |  |  |
| --- | --- | --- | --- |
| Παράρτημα Οίκος Ευγηρίας Κιλκίς | Εσωτερικοί χώροι τ.μ. (12 εφαρμογές) | Εξωτερικοί χώροι σε τ.μ. (Φιδοαπώθηση)(2 εφαρμογές) | Τιμή άνευ Φ.Π.Α. |
|  | 1.360 τ.μ. | 300 τ.μ.  |  |

* Το κτηριακό συγκρότημα βρίσκεται Περιφερειακή οδό Αγίου Γεωργίου Κιλκίς

 και περιλαμβάνει κτιριακές εγκαταστάσεις, Υπόγειο, Ισόγειο, Όροφος , εξωτερικό περιβάλλοντα χώρο.

* Μία εφαρμογή Μυοκτονίας-Απεντόμωσης το μήνα..
* Δυο Εφαρμογές Φιδοαπώθησης.

 3) Παράρτημα Α.Α.Π.Α.Θ. «ο Άγιος Δημήτριος», Κέννεντυ 62, Πυλαία.

|  |  |  |  |
| --- | --- | --- | --- |
| Π.Α.Α.Π.Α.Θ. ο Άγιος ΔημήτριοςΠυλαία | Εσωτερικοί χώροι τ.μ. (12 εφαρμογές) | Εξωτερικοί χώροι σε τ.μ. (Φιδοαπώθηση)(2 εφαρμογές) | Τιμή άνευ Φ.Π.Α. |
|  | 4.230 τ.μ. | 400 τ.μ.  |  |

* Κεντρικό κτίριο: ( μπλέ- πράσινο, Ρ1, Αποθήκη αναλωσίμων υλικών, Χώρος κεντρικών πλυντηρίων, διάδρομοι ισογείου και κοινόχρηστους χώρους.
* Μία εφαρμογή Μυοκτονίας-Απεντόμωσης το μήνα.
* Δυο Εφαρμογές Φιδοαπώθησης.

4) Παράρτημα Ι.Α.Α., Πεύκα Θεσσαλονίκης

|  |  |  |  |
| --- | --- | --- | --- |
| Παράρτημα Ι.Α.Α., Πεύκα | Εσωτερικοί χώροι τ.μ. (12 εφαρμογές) | Εξωτερικοί χώροι σε τ.μ. (Φιδοαπώθηση)(2 εφαρμογές) | Τιμή άνευ Φ.Π.Α. |
|  | 1.880 τ.μ. | 500τ.μ.  |  |

* Σε όλες τις κτιριακές εγκαταστάσεις του Ι.Α.Α., στα Πεύκα, εσωτερικά αλλά και εξωτερικά περιμετρικά των κτιρίων θα εκτελεστούν.
* Μία εφαρμογή Μυοκτονίας-Απεντόμωσης το μήνα..
* Δυο Εφαρμογές Φιδοαπώθησης.

5) Παράρτημα Α.Α.με Α. Σερρών, Μαρούλη Δημητρίου 43, Σέρρες, ΤΗΛ:2321350836.

|  |  |  |  |
| --- | --- | --- | --- |
| ΠαράρτημαΑ.Α.με Α. Σερρών | Εσωτερικοί χώροι τ.μ. (12 εφαρμογές) | Εξωτερικοί χώροι σε τ.μ. (Φιδοαπώθηση)(2 εφαρμογές) | Τιμή άνευ Φ.Π.Α. |
|  | 2.900 | 500 τ.μ.  |  |

* Όλες οι κτιριακές εγκαταστάσεις του ΑΑμεΑ Σερρών (οικοτροφείο, υπόγειοι χώροι, οικίσκος, γραφεία, εργαστήρια, μαγειρεία, θεραπείες, γυμναστήριο, τοίχους αυλόγυρου
* Μία εφαρμογή Μυοκτονίας-Απεντόμωσης το μήνα.
* Δυο Εφαρμογές Φιδοαπώθησης.

6) Δομή, Στέγες Υποστηριζόμενης Διαβίωσης (ΣΥΔ) Ηροδότου 17 Σέρρες.

|  |  |  |  |
| --- | --- | --- | --- |
| Στέγες Υποστηριζόμενης Διαβίωσης (ΣΥΔ). | Εσωτερικοί χώροι τ.μ.(4 εφαρμογές) | Σύνολο διαμερισμάτων | Τιμή άνευ Φ.Π.Α. |
| Κτήριο 3 ορόφων, ισόγειο, λεβητοστάσιο, αποθήκες. |  | 3 |  |

* Τέσσερις εφαρμογές Μυοκτονίας-Απεντόμωσης, μία ανά τρίμηνο.

7) Παράρτημα ΚΕΠΕΠ Σιδηροκάστρου, Άγιος Νεκτάριος

|  |  |  |  |
| --- | --- | --- | --- |
| Παράρτημα ΚΕΠΕΠ Σιδηροκάστρου | Εσωτερικοί χώροι τ.μ. (12 εφαρμογές) | Εξωτερικοί χώροι σε τ.μ. (Φιδοαπώθηση)(2 εφαρμογές) | Τιμή άνευ Φ.Π.Α. |
|  | 1.243 | 200 τ.μ |  |

* Όλες οι κτιριακές εγκαταστάσεις του Σιδηροκάστρου είναι (οικοτροφείο, υπόγειοι χώροι, βοηθητικοί χώροι) και περίφραξη αυλόγυρου.
* Μία εφαρμογή Μυοκτονίας-Απεντόμωσης το μήνα.
* Δυο Εφαρμογές Φιδοαπώθησης

8) *Δομή Αριστοτέλης Λαγκαδά 218 Σταυρούπολη*

|  |  |  |  |
| --- | --- | --- | --- |
| *Δομή Αριστοτέλης* | Εσωτερικοί χώροι τ.μ. (4 εφαρμογές) |  | Τιμή άνευ Φ.Π.Α. |
|  | 2.711 |  |  |

* Όλες οι κτιριακές εγκαταστάσεις του είναι

(αίθουσες εργαστηρίων, βοηθητικοί χώροι) και περίφραξη αυλόγυρου

* Τέσσερις εφαρμογές Μυοκτονίας-Απεντόμωσης, μία ανά τρίμηνο.

9) Δομή, Μονάδα Αυτόνομης Διαβίωσης Δαβάκη 8 Καλαμαριά τηλ. 2310458831

|  |  |  |  |
| --- | --- | --- | --- |
| Μονάδα αυτόνομης διαβίωσης | Εσωτερικοί χώροι τ.μ. (4 εφαρμογές) | Σύνολο διαμερισμάτων | Τιμή άνευ Φ.Π.Α. |
| Κτήριο 5 ορόφων. | - | 5 |  |

* Εφαρμογές σε διαμερίσματα, ισόγειο, λεβητοστάσιο, αποθήκες.
* Τέσσερις εφαρμογές Μυοκτονίας-Απεντόμωσης, μία ανά τρίμηνο.

10) Αυτόνομες κατοικίες

|  |  |  |
| --- | --- | --- |
| Αυτόνομες κατοικίες, Τα διαμερίσματα που βρίσκονται επί της οδού: | Σύνολο κατοικιών | Τιμή άνευ Φ.Π.Α. |
| 1. Διαμερίσματα επί της οδού Ορμυλίας στον 3ο όροφο Θεσσαλονίκη.
2. Διαμέρισμα επί της οδού Β. Όλγας 164 2ο όροφος Θεσσαλονίκη.
3. Διαμέρισμα επί της οδού Αμαλίας 15 Ημιώροφος Θεσσαλονίκη.
4. Διαμέρισμα επί της οδού Ανδρέα Παπανδρέου 80 Νεάπολη.
5. Γραφείο Αναδοχής –Υιοθεσίας- Εθνικής Αμύνης 16
6. Σαρανταπόρου 27
 | 421111 |  |

* Δύο εφαρμογές Μυοκτονίας-Απεντόμωσης, μία ανά εξάμηνο.

11)Εργασίες Μικροβιοκτονίας / Απολύμανσης χώρους υγειονομικού ενδιαφέροντος

των Παραρτημάτων του Κ.Κ.Π.Π. Κεντρικής Μακεδονίας.

|  |  |  |
| --- | --- | --- |
|  | Οι εν λόγω εργασίες δεν εκτελούνται τακτικά, αλλά θα εφαρμόζονται όταν κριθεί αναγκαίο, κατόπιν εκτίμησης της κατάστασης και τεκμηριωμένης πρότασης από τον υπεύθυνο του αντίστοιχου Παραρτήματος ή της Δομής του Κ.Κ.Π.Π.Κ.Μ | Τιμή μικροβιοκτονία/απολύμανση0,5€ ανά κ.μ |

Ο ενδεικτικός συνολικός προϋπολογισμός για την υλοποίηση των παραπάνω ενεργειών για το έτος 2025-2026 ανέρχεται στο ποσό των 28.746,20 € (συμπεριλαμβανομένου Φ.Π.Α. 24%).

Παρακαλούμε για τις δικές σας ενέργειες.

Οι ενδιαφερόμενοι οφείλουν να πραγματοποιήσουν επιτόπια επίσκεψη στα Παραρτήματα και τις Δομές του Κ.Κ.Π.Π. Κεντρικής Μακεδονίας, προκειμένου να λάβουν πλήρη γνώση των ιδιαιτεροτήτων, της διάταξης και των συνθηκών κάθε χώρου. Η επίσκεψη αυτή είναι υποχρεωτική και αποσκοπεί στην ορθή εκτίμηση των απαιτήσεων εφαρμογής των προβλεπόμενων εργασιών μυοκτονίας, απεντόμωσης, καταπολέμησης ερπετών (φιδοαπώθηση), μικροβιοκτονίας και απολύμανσης.

Για την επιβεβαίωση της πραγματοποίησης της επίσκεψης, οι ενδιαφερόμενοι υποχρεούνται να προσκομίσουν, επί ποινή αποκλεισμού, ενυπόγραφη βεβαίωση από τον Προϊστάμενο κάθε Παραρτήματος, όπου θα αναφέρονται το ονοματεπώνυμο του εκπροσώπου, η επωνυμία του συμμετέχοντα φορέα και η ημερομηνία επίσκεψης. Η μη προσκόμιση των ανωτέρω βεβαιώσεων συνεπάγεται τον αποκλεισμό του υποψηφίου από τη διαδικασία αξιολόγησης.

Α. Προϊστάμενος Τεχνικής Υπηρεσίας

 Κ.Κ.Π.Π.Κ.Μ.

 Γεωργιάδης Νικόλαος

## ΠΑΡΑΡΤΗΜΑ ΙΙ–ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

|  |  |
| --- | --- |
| ΠΡΟΣ(1): | **ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ -ΠΚΜ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |

Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του θρου 22του1599/1986, δηλώνω ότι: δεν υπάρχει εις βάρος μου **αμετάκλητη καταδικαστική απόφαση** για έναν από τους ακόλουθους λόγους:

α) **συμμετοχή σε εγκληματική οργάνωση,** όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥτου Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της11.11.2008σ.42),

β) **δωροδοκία,** όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) **απάτη**, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων(ΕΕC 316της 27.11.1995, σ.48),η οποία κυρώθηκε με το ν.2803/2000 (Α΄48),

δ) **τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες**, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕL164 της 22.6.2002 ,σ.3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) **νομιμοποίηση εσόδων από παράνομες δραστηριότητες ή χρηματοδότηση της τρομοκρατίας**, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της25.11.2005,σ.15), η οποία ενσωματώθηκε στην εθνική νομοθεσία με το ν.3691/2008 (Α΄ 166),

στ) **παιδική εργασία και άλλες μορφές εμπορίας ανθρώπων**, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν.4198/2013 (Α΄ 215 ).

Ημερομηνία:…………………………………………………………………………………………………………………………………………………………./2024

 Ο–Η Δηλ.

----------------------------------------------------------------------------------------------------------------------------------------------------------------ΑναγράφεταιαπότονενδιαφερόμενοπολίτηήΑρχήήηΥπηρεσίατουδημόσιουτομέα,πουαπευθύνεταιηαίτηση.

1. Αναγράφεται ολογράφως.
2. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
3. Σεπερίπτωσηανεπάρκειαςχώρουηδήλωσησυνεχίζεταιστηνπίσωόψητηςκαιυπογράφεταιαπότονδηλούνταήτηνδηλούσα.

**ΠΑΡΑΡΤΗΜΑ ΙΙΙ ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| Α/Α | Πίνακας Παραρτημάτων-Δομών του Κ.Κ.Π.Π.Κ.Μ. | Τιμή Προϋ/σμου Απεντόμωσης -Μυοκτονίας | Τιμή Προϋ/σμου Φιδοαπώθησης  | Τιμή Προσφοράς Απεντόμωσης -Μυοκτονίας | Τιμή Προσφοράς Φιδοαπώθησης |
| 1 | Παράρτημα Χ.Π. «Ο Άγιος Παντελεήμων», 7οχλμ. Οδού Λαγκαδά – Θεσσαλονίκης ΤΗΛ:2313320037 | 3600,00€ | 800,00€ |  |  |
| 2 | Δομή Κιλκίς, Περιφερειακή Οδός Αγίου Γεωργίου, ΤΗΛ:2341022294 | 2400,00€ | 300,00€ |  |  |
| 3 | Παράρτημα Α.Α.Π.Α.Θ. «ο Άγιος Δημήτριος», Κέννεντυ 62, Πυλαία, ΤΗΛ:2310342872 | 1800,00€ | 400,00€ |  |  |
| 4 | Δομή Ι.Α.Α., Πεύκα Θεσσαλονίκης, ΤΗΛ:2310673700 | 1800,00€ | 500,00€ |  |  |
| 5 | Παράρτημα Α.Α.με Α. Σερρών, Μαρούλη Δημητρίου 43, Σέρρες, ΤΗΛ:2321350836 | 2040,00€ | 500,00€ |  |  |
| 6 | Δομή, Στέγες Υποστηριζόμενης Διαβίωσης (ΣΥΔ) Ηροδότου 17 Σέρρες. | 200,00€ |  |  |  |
| 7 | Δομή ΚΕΠΕΠ Σιδηροκάστρου, Άγιος Νεκτάριος – Σιδηρόκαστρο, ΤΗΛ:2323350326 | 2000,00€ | 200,00€ |  |  |
| 8 | Δομή, Αριστοτέλης Λαγκαδά 218 Σταυρούπολη τηλ. 2310606902 | 480,00€ |  |  |  |
| 9 | Δομή, Μονάδα Αυτόνομης Διαβίωσης Δαβάκη 8 Καλαμαριά τηλ. 2310458831 | 360,00€ |  |  |  |
| 10 | Αυτόνομες κατοικίες (10 διαμερίσματα) Δομή «ΘΕΤΗΣ» Σκουφά 2 Σταυρούπολη. | 800,00€ |  |  |  |
|  |  |  |  |  |  |
|  | Κόστος Χωρίς Φ.Π.Α. | 15.480,00 | 2.700,00 |  |  |
|  | Συνολικό κόστος χωρίς Φ.Π.Α |  | 18.180,00 |  |  |
|  |   | Φ.Π.Α. 24% | 4.363,20€ |  |  |
|  | Συνολικό κόστος συμπεριλαμβανομένου το Φ.Π.Α. 24% |  | 22.543,20€ |  |  |

|  |  |  |  |  |  |
| --- | --- | --- | --- | --- | --- |
| 11 | Εργασίες Μικροβιοκτονίας / Απολύμανσης χώρους υγειονομικού ενδιαφέροντος των Παραρτημάτων του Κ.Κ.Π.Π. Κεντρικής Μακεδονίας Οι εν λόγω εργασίες δεν εκτελούνται τακτικά, αλλά θα εφαρμόζονται όταν κριθεί αναγκαίο, κατόπιν εκτίμησης της κατάστασης και τεκμηριωμένης πρότασης από τον υπεύθυνο του αντίστοιχου Παραρτήματος ή της Δομής του Κ.Κ.Π.Π.Κ.Μ | Τιμή Προϋ/σμου μικροβιοκτονίας/απολύμανσης 0,5€ ανά κ.μ  | Συν. Προϋ/σμου Άνευ Φ.Π.Α. (10.000κ.μ.)5.000,00€ | Τιμή Προσφοράς μικροβιοκτονίας/απολύμανσης ανά κ.μ | Συν. Προϋ/σμου Άνευ Φ.Π.Α.(10.000κ.μ.) |
|  |  Φ.Π.Α. 24% |  | 1.200,00€ |  |  |
|  | Συνολικό κόστος συμπεριλαμβανομένουτο Φ.Π.Α. 24% |  | 6.200,00€ |  |  |

|  |  |  |
| --- | --- | --- |
|  | Γενικό Σύνολο Προσφοράς Χωρίς Φ.Π.Α. |   |
|  | Φ.Π.Α. 24% |  |
|  | Γενικό Σύνολο Προσφοράς με Φ.Π.Α 24% |  |

**ΗΜΕΡΟΜΗΝΙΑ ΥΠΟΓΡΑΦΗ & ΣΦΡΑΓΙΔΑ**